Arċidjoċesi ta' Malta  Read in English . L-Arċisqof Charles Scicluna ħatar lil Dun Albert Buhagiar bħala arċipriet tal-Parroċċa ta' San Filep ta' Aġira, Ħaż-Żebbuġ. Hu se jieħu post Fr Daniel Cardona, li ilu jokkupa l-kariga għal 22 sena. Facebook Inizjattiva ta' Fr Daniel Cardona Filmat: Quddiesa tal-Ħadd bil-pupazzi jitkellmu mas-saċerdot Dun Albert Buhagiar twieled Ħal Tarxien fid-19 ta' Awwissu tal-1964. Huwa rċieva l-formazzjoni għas-saċerdozju fis-Seminarju tal-Arċisqof f'Tal-Virtù, ir-Rabat, u segwa l-istudji tal-Filosofija u t-Teoloġija fil-Fakultà tat-Teoloġija fl-Università ta' Malta. Ġie ordnat saċerdot fit-2 ta' Lulju tal-1993. Dun Albert serva bħala Viċi Kappillan fil-Parroċċa tal-Gżira u fil-Parroċċa taż-Żejtun. Fl-1996 ġie appuntat segretarju privat tal-Arċisqof Ġużeppi Mercieca. Fl-istess żmien wettaq ukoll ħidma pastorali fil-Parroċċi ta' Wied il-Għajn u Ħal Luqa. Huwa kien ukoll arċipriet tal-Parroċċi tas-Siġġiewi u l-Mosta. F'Jannar tal-2017 nħatar bħala Rettur tas-Seminarju tal-Arċisqof. Il-Parroċċa ta' Ħaż-Żebbuġ tiġbor fiha popolazzjoni ta' madwar 12,000 persuna. Aqra aktar Rettur ġdid għas-Seminarju